turjo4nis/wikipedia-bn-dump-20250701 huggingface dataset:
ভারতীয় উপমহাদেশের নোবেল বিজয়ীদের নাম

ভারতীয় উপমহাদেশের নোবেল বিজয়ীদের তালিকা এমন একটি সারনী যেখানে এখন পর্যন্ত ভারতীয় উপমহাদেশ থেকে বিভিন্ন বিষয়ে নোবেল বিজয়ীদের নাম অন্তর্ভুক্ত করা হয়েছে।

তথ্যসূত্র 

নোবেল বিজয়ীদের তালিকা
মিসিসিপি হাইওয়ে ৩৫০

মিসিসিপি হাইওয়ে ৩৫০ (এমএস ৩৫০) হল মিসিসিপির উত্তরে অবস্থিত একটি হাইওয়ে। এটি করিন্থের নিকটে অবস্থিত এমএস ২ এর পশ্চিম প্রান্তে অবস্থিত। এই পথটি টেনেস অঙ্গরাজ্যের কাছ থেকে গিয়ে এই রাস্তা এমএস ২৫ এর পূর্ব প্রান্তে গিয়ে মিশেছে। ১৯৮১ সালে এই রাস্তাটি নির্মিত হয়, এবং নির্মাণের পর থেকে কোনো উল্লেখযোগ্য সংস্কার বা অন্যান্য কাজ করা হয়নি।

পথের বর্ণনা
এমএস ৩৫০ আলকর্নের উত্তর-পূর্ব প্রান্তে এবং অবস্থিত এবং টিশোমিঙ্গো কাউন্টির উত্তর প্রান্তে অবস্থিত। ২০১২ সালে মিসিসিপি যোগাযোগ মন্ত্রণালয় (এমডিওটি) এর গণনামতে কাউন্টি রোড ১৫৯ (সিআর ১৫৯) ধরে দেশের পূর্ব দিকে প্রায় ২,৯০০ যানবাহন চলাচল করে এবং সিআর ৩৬৩ ধরে প্রায় ১,৫০০ যানবাহন চলাচল করে। এই রাস্তাসমূহের প্রতিটিই এমডিওটি কর্তৃক সংরক্ষিত হয়। এমএস ৩৫০ জাতীয় হাইওয়ে পদ্ধতির (এনএইচএস) অংশ নয়। জাতীয় হাইওয়ে পদ্ধতি হল হাইওয়েসমূহের একটি নেটওয়ার্ক, যা দেশের অর্থনীতি, গতিশীলতা এবং প্রতিরক্ষার জন্য সবচেয়ে বেশি গুরুত্বপূর্ণ। এমএস ৩৫০ আইনগতভাবে মিসিসিপি কোড § 65-3-3 হিসেবে নথিবদ্ধ আছে।

এমএস ৩৫০ এমএস ২-এর সাথে একটি টি-ছেদ তৈরির মাধ্যমে পূর্বের দিকে ধাবিত হয়। রাস্তাটি কিছু ছোট ছোট গাছপালার মধ্য দিয়ে অতিক্রম করে উত্তর-পূর্ব দিকে গিয়ে সিআর ১৫৪-এর পূর্ব দিকে ধাবিত হয়। এরপরে রাস্তাটি ঘন জঙ্গলের মধ্য দিয়ে গিয়ে একটি বক্ররেখা তৈরি করে পুনরায় পূর্ব দিকে  অতিক্রম করে। এখান থেকে টেনেস অঙ্গরাজ্যের সীমারেখার দূরত্ব  এরও কম। দুই-লেনের এই রাস্তাটি এর পরে অঙ্গরাজ্যগামী বেশকিছু রাস্তাকে ছেদ করে, যেমন কেনড্রিক রোড। এমএস ৩৫০ এরপরে বক্রপথে কিছু পাহাড় অতিক্রম করে টিশোমিঙ্গো কাউন্টিতে প্রবেশ করে। এরপরে রাস্তাটি অঙ্গরাজ্যের সীমারেখার সাথে প্রায় সমান্তরালে চলতে থাকে, যতক্ষণ না এটি সিআর ৩৭৫ পর্যন্ত যায়। এখানে রাস্তাটি দক্ষিণ-পূর্ব দিকাভিমুখী হয়। রাস্তাটি কিছুক্ষণের জন্য সিআর ৩৫৫-এর পূর্ব দিকে যায়, এরপরে আবারও দক্ষিণ-পূর্ব দিকে যেতে থাকে। এমএস ৩৫০ এরপরে প্রায়  অতিক্রম করে এমএস ২৫-এর সাথে একটি টি-ছেদ উৎপন্ন করে শেষ হয়।

ইতিহাস
১৯৭৪ সালে এমএস ২ থেকে আলকর্ন-টিশমিঙ্গো কাউন্টি পর্যন্ত একটি পাকা রাস্তা নির্মিত হয়। ১৯৮১ সালে রাস্তাটি এমএস ২৫ পর্যন্ত সম্প্রসারিত হয়, এবং ঐ একই বছর এমএস ৩৫০ হিসেবে এর নামকরণ করা হয়। তখন থেকে পরবর্তীতে এই রাস্তায় আর কোনো উল্লেখযোগ্য কাজ সম্পন্ন হয়নি।

প্রধান ছেদ

তথ্যসূত্র 

৩৫০
মিসিসিপি অঙ্গরাজ্যের মহাসড়ক
বিবাহ (হিন্দি চলচ্চিত্র)

বিবাহ () ২০০৬ সালে সুরজ বারজাতিয়া () লিখিত ও পরিচালিত ভারতীয় রোম্যান্টিক সিনেমা। চলচ্চিত্রটিতে অভিনয় করেছেন, অমৃতা রাও ও শহীদ কাপুর, এবং চলচ্চিত্রটি রাজ্যেশ্বরী প্রডাকশনের ব্যানারে নির্মিত হয়।

গল্প

দুটো বাল্যবন্ধু পরিবার ও তাদের আত্মীয়ের মধ্যে আশীর্বাদ থেকে বিবাহ এবং বিবাহ পরবর্তী কাহিনী নিয়ে সিনেমার গল্প। এটি অমৃতা রাওয়ের বিপরীতে শহীদ কাপুরের তৃতীয় সিনেমা।

ফলাফল

২০০৬ সালের ১০ নভেম্বর চলচ্চিত্রটি রিলিজ দেওয়া হয় এবং ঐ বছরের সবচেয়ে ব্যবসা সফল সিনেমা হিসেবে মর্যাদা পায়। সারা বিশ্বে চলচ্চিত্রটি প্রায় ৬৫০ মিলিয়ন অর্থ আয় করে। ভারতের ইতিহাসে এই চলচ্চিত্রটি বিবাহের সংজ্ঞাই বদলে দেয়। সিনেমার অপ্রত্যাশিত সাফল্য, একদিক থেকে শহীদ কাপুর ও অমৃতা রাওয়ের জন্যেও ব্যবসা সফল হয়।

বিবাহ হচ্ছে প্রথম ভারতীয় হিন্দি সিনেমা, যা একযোগে হলগুলোতে এবং ইন্টারনেটে ছাড়া হয় (কোম্পানির প্রাতিষ্ঠানিক ওয়েবসাইটের মাধ্যমে)। এছাড়া চলচ্চিত্রটি “পরিণাম” নামে তেলুগু ভাষায় ডাবিং করা হয়, এবং যার পরিচালক ছিলেন “অজিত ঘটক”।

পুরস্কার

এই সিনেমার কারণেই ভারতের স্কিন এ্যাওয়ার্ডে শহীদ কাপুর সেরা অভিনেতা এবং অমৃতা রাও সেরা অভিনেত্রীর পুরস্কারের জন্য মনোনীত হয়।

তথ্যসূত্র

বহিঃসংযোগ
 অফিশিয়াল সাইট (রাজশ্রী প্রোডাকশন্সের)
 
 
 
 বলিউড হাঙ্গামাতে বিবাহ

হিন্দি ভাষার চলচ্চিত্র
২০০৬-এর চলচ্চিত্র
২০০০-এর দশকের হিন্দি ভাষার চলচ্চিত্র
ভারতীয় প্রণয়ধর্মী চলচ্চিত্র
দিল্লির পটভূমিতে চলচ্চিত্র
উত্তরাখণ্ডে ধারণকৃত চলচ্চিত্র
ভারতীয় প্রণয়ধর্মী নাট্য চলচ্চিত্র
রাজশ্রী প্রোডাকশন্সের চলচ্চিত্র
দিল্লিতে ধারণকৃত চলচ্চিত্র
সুরজ বড়জাত্যা পরিচালিত চলচ্চিত্র
রবীন্দ্র জৈন সুরারোপিত চলচ্চিত্র
বিজয় টিভি

বিজয় টিভি একটি উপগ্রহ-ভিত্তিক বাংলা ভাষার টেলিভিশন চ্যানেল। এর স্টুডিওটি ঢাকার বাংলামোটরে অবস্থিত। চ্যানেলটি ১ই ডিসেম্বর ২০১১ সাল থেকে নিয়মিতভাবে অনুষ্ঠান সম্প্রচার করা শুরু করে। অফিসিয়াল ট্রান্সমিশন ৩১ মে ২০১৩ থেকে শুরু হয়। এই চ্যানেলটি চট্টগ্রামের সাবেক মেয়র এবিএম মহিউদ্দিন চৌধুরী প্রতিষ্ঠা করেছিলেন। বর্তমান শিক্ষামন্ত্রী মহিবুল হাসান চৌধুরী এই চ্যানেলের অন্যতম শেয়ারহোল্ডার এবং প্রাক্তন ব্যবস্থাপনা পরিচালক।

২০০৭ সালের সেনা সমর্থিত তত্ত্বাবধায়ক সরকারের সময় এবিএম মহিউদ্দিন চৌধুরী দুনীর্তির মামলায় জড়িয়ে যাওয়ার কারণে বিজয় টিভির সম্প্রচার বন্ধ হয়।অতঃপর স্বৈরাচার আওয়ামী লীগ ক্ষমতায় আসলে তিনি এটিএনের চেয়ারম্যান ড.মাহফুজুর রহমান এর কাছে শেয়ার বিক্রি করে দেন।২০১২ সালের শুরুর দিকে এটিএন বিজয় টিভির পরীক্ষামূলক সম্প্রচার শুরু হয়েছিলো,যা আগস্টে পূর্ণাঙ্গ সম্প্রচারে আসার কথা ছিলো,তবে সাংবাদিক দম্পতি সাগর-রুনির হত্যাকান্ডের পর মাহফুজুর রহমানের বিতর্কিত বক্তব্যের জেরে পুরো সাংবাদিক সমাজ এটিএনকে বর্জন করে।কর্মী সংকটের ফলে জুলাইয়ে পরীক্ষামূলক সম্প্রচার বন্ধ করে দেওয়া হয়েছিলো।

অনুষ্ঠানসমূহ 
 ছায়াছবি
 গানের অনুষ্ঠান
 বিনোদনমূলক অনুষ্ঠান
 টক শো
 তথ্যমূলক অনুষ্ঠান
 সংবাদ

ধারাবাহিক নাটক 
 ছবির হাট

আরও দেখুন 
 বাংলাদেশ টেলিভিশন
 বাংলাদেশের টেলিভিশন কেন্দ্রের তালিকা

তথ্যসূত্র

বহিঃসংযোগ 
 অফিসিয়াল সাইট

বাংলাদেশের টেলিভিশন চ্যানেল
২০১১-এ প্রতিষ্ঠিত টেলিভিশন চ্যানেল ও স্টেশন
২০১১-এ বাংলাদেশে প্রতিষ্ঠিত
ঢাকার গণমাধ্যম
খাবেরনি

খাবেরনি''' (আরবি: خبرني) হল সংবাদ সংস্থা। এই সংস্থা অনলাইন সংবাদপত্র প্রকাশ করে থাকে। আরবিতে থেকে অনুবাদ করলে এই সংবাদ সংস্থার নাম বাংলায় আমাকে বল'' আর ইংরেজিতে  "Tell me"।

তথ্যসূত্র

বহিঃসংযোগ
 অফিসিয়াল ওয়েবসাইট

২০০৮-এ প্রতিষ্ঠা
অনলাইন সংবাদপত্র
আরবি সংবাদপত্র
আরবি ভাষার ওয়েবসাইট
২০০৮-এ প্রতিষ্ঠিত সংবাদপত্র
এশীয় সংবাদ ওয়েবসাইট
জয়ন্তী চুতীয়া

জয়ন্তী চুতীয়া (Joyanti Chutia) একজন অসমীয়া বিজ্ঞানী এবং জনপ্ৰিয় বিজ্ঞান বিষয়ক লেখিকা। ১৯৪৮ সালের ১ আগস্টে শিবসাগর জেলার জামগুরিতে তার জন্ম হয়। তার মায়ের নাম কুঞ্জলতা এবং পিতা সোণারাম চুতীয়া। ১৯৬৭ সালে জয়ন্তী চুতীয়া গুয়াহাটি বিশ্ববিদ্যালয় থেকে পদাৰ্থ বিজ্ঞানে বি.এস.সি এবং ১৯৬৯ সালে ডিব্রুগড় বিশ্ববিদ্যালয় থেকে এম.এস.সি. পাস করেন। ১৯৮১ সালে সেই বিশ্ববিদ্যালয় থেকেই Solid state Physics বিষয়ে ডক্টরেট ডিগ্ৰী লাভ করেন।

ক্যারিয়ার
১৯৮১ থেকে ১৯৮৩ পর্যন্ত CSIR-এ Post Doctorate Fellow রূপে কাৰ্য্যনিৰ্বাহী ছিলেন। ১৯৮৫ থেকে ১৯৮৬ পর্যন্ত Institute of Advanced Studies in Science and Technology-তে সহকারী অধ্যাপিকারূপে নিযুক্ত ছিলেন। ১৯৮৮ সালে তিনি Institute of space and Astronautical science, জাপান এ গবেষণার কাজে নিযুক্ত হন। তার পরের একবছর জাৰ্মানী বিশ্ববিদ্যালয়ে Visiting বিজ্ঞানী রূপে কাৰ্য্যনিৰ্বাহী ছিলেন। বর্তমানে তিনি গুয়াহাটির Institute of Advanced Studies in Science and Technology-র অধ্যাপক এবং বিভাগীয় প্রধান তথা রিচাৰ্চ গাইড। তিনি দেশ-বিদেশের অনেক সেমিনার, কনফারেন্স, সামার স্কুলে অংশগ্ৰহণ করেছেন। ১৯৭৬ সালে কলকাতায় International Seminar on Solid state physics এ ভ্ৰমণ পরিক্ৰমা আরম্ভ করেন। তার পরের বছর থেকেই পদাৰ্থবিজ্ঞানের বিভিন্ন বিষয়বস্তুর ওপরে আহমেদাবাদ, ইন্দোর, জাপানের হিরোশিমা বিশ্ববিদ্যালয়, কলকাতার যাদবপুর বিশ্ববিদ্যালয়, নতুন দিল্লীর জওহরলাল নেহরু বিশ্ববিদ্যালয়, আমেরিকার উইলিয়ামস বাৰ্গ,বোম্বে বিশ্ববিদ্যালয়, জাৰ্মানী, এলাহবাদ বিশ্ববিদ্যালয়, কুয়ালালামপুরের মালয় বিশ্ববিদ্যালয়, ব্যাংককের চোলালাংকাৰ্ণ বিশ্ববিদ্যালয়, বাংগালোর, লন্ডন, ইতালি ইত্যাদি জায়গায় বিভিন্ন সেমিনার, ওয়াৰ্কশপে অংশগ্ৰহণ করে পদাৰ্থ বিজ্ঞানের বিভিন্ন বিষয়ের ওপর বক্তৃতা প্ৰদান করে রাজ্যের জন্য গৌরব বয়ে আনেন। ২০০৫ সালে তিনি IASST সঞ্চালকরূপে নিযুক্ত হন।

পুরস্কার এবং সম্মাননা
জয়ন্তী চুতীয়া বিজ্ঞানে বিশেষ অবদানের জন্য কমল কুমারী রাষ্ট্রীয় পদক, সাধনী শৌৰ্য পদক, বাসন্তী বরদলৈ পদক, মহিলা পদাৰ্থ বিজ্ঞানী পদক, ঘনশ্যাম গোস্বামী পদক ইত্যাদিতে ভূষিত হয়েছেন। বিজ্ঞানীদের জীবনী, ভ্ৰমণ কাহিনী, উপন্যাস ইত্যাদি বিষয়ের ওপরে তিনি ২১ টি গ্ৰন্থও রচনা করেছেন। Indian Academy of Sciences-এ ১০০ খ্যাতিমান ভারতীয় মহিলা বিজ্ঞানীর বিষয়ে প্ৰকাশ করা "Lilavati’s Daughters: The Woman Scientists of India" গ্ৰন্থতে ড° জয়ন্তী চুতীয়া ও স্থান লাভ করেছেন।

তথ্যসূত্র 

ভারতীয় বিজ্ঞানী
অসমীয়া বিজ্ঞানী
১৯৪৮-এ জন্ম
কটন কলেজ, গুয়াহাটির প্রাক্তন শিক্ষার্থী
২০শ শতাব্দীর ভারতীয় পদার্থবিজ্ঞানী
জীবিত ব্যক্তি
ভারতীয় নারী পদার্থবিজ্ঞানী
২০শ শতাব্দীর ভারতীয় নারী বিজ্ঞানী
শিবসাগর জেলার ব্যক্তি
আসামের বিজ্ঞানী
ডিব্রুগড় বিশ্ববিদ্যালয়ের প্রাক্তন শিক্ষার্থী
নাজিয়া হাসান

নাজিয়া হাসান (; এপ্রিল ১৯৬৫ – ১৩ আগস্ট ২০০০) ছিলেন একজন পাকিস্তানি পপ শিল্পী, আইনজীবী এবং সমাজকর্মী। তার সফল সঙ্গীত জীবনের মাধ্যমে নাজিয়া উপমহাদেশের কিংবদন্তি একজন শিল্পী হিসেবে মর্যাদা লাভ করেন এবং দক্ষিণ এশিয়ার সবচেয়ে জনপ্রিয় সেলিব্রেটিদের একজন হিসেবে আত্মপ্রকাশ করেন। তিনি অসংখ্য জাতীয় ও আন্তর্জাতিক পুরস্কার লাভ করেছেন এবং প্রথম পাকিস্তানি হিসেবে শ্রেষ্ঠ নারী নেপথ্য শিল্পী বিভাগে ফিল্মফেয়ার পুরস্কার জিতে নিয়েছিলেন। নাজিয়া মাত্র ১৫ বছর বয়সে ফিল্মফেয়ার পুরস্কার লাভ করে সর্বকনিষ্ঠ বিজয়ী হিসেবে আত্মপ্রকাশ করেন। তিনি পাকিস্তানের সর্বোচ্চ বেসামরিক পুরস্কার প্রাইড অফ পারফরম্যান্স বিজয়ী।

প্রাথমিক জীবন
নাজিয়া পাকিস্তানের একটি পাঞ্জাবি পরিবারে জন্মগ্রহণ করেন এবং করাচি ও লন্ডনে প্রতিপালিত হন। তিনি বসির হাসান (বিশিষ্ট ব্যবসায়ী) এর কন্যা এবং মাতা মুনিরা বশির (একজন সমাজকর্মী) এর ঘরে জন্মগ্রহণ করেন। এছাড়াও তিনি জহেব হাসান এবং জারা হাসান এর বোন হিসেবে বিশেষভাবে সুপরিচিত।

খ্যাতি
মাত্র ১৬ বছর বয়সে তিনি ও তার ভাই জোহেব হাসান ডিস্কো দিওয়ানে নামক পপ অ্যালবাম প্রকাশ করে আলোড়ন ফেলে দেন। এটি ছিল সে সময়ের এশিয়ার বেস্ট সেলিং পপ অ্যালবাম।

পুরস্কার ও সম্মাননা
 প্রাইড অফ পারফরম্যান্স
 শ্রেষ্ঠ নারী নেপথ্য কণ্ঠশিল্পী বিভাগে ফিল্মফেয়ার পুরস্কার - সর্বকনিষ্ঠ হিসেবে এই পুরস্কার জেতেন
 গোল্ডেন ডিস্ক পুরস্কার
 ডাবল প্লাটিনাম অ্যাওয়ার্ড
 কলাম্বিয়া ইউনিভার্সিটি এর লীডারশীপ প্রোগ্রাম
 প্রিন্ট মিডিয়া – সরওয়ার আহমেদ
 রাজনীতি – সাদিক খান 
 শিক্ষা পুরস্কার – মার্ক এল. বিকার্টন
 মিডিয়া – ড. অবতার লিট
 বিশেষ কৃতিত্ব পুরস্কার – মজিদ আলী
 সোশ্যাল ওয়ার্ক পুরস্কার – মওরিন লাইনস
 আজীবন সম্মাননা পুরস্কার – জামিলা ম্যাসে

ব্যক্তিগত জীবন 
যৌবনেই তিনি ক্যান্সার রোগে আক্রান্ত হন। ৩০ বছর বয়সে তার বিয়ে হয় মির্জা ইশতিয়াক বেগ এর সাথে। বিয়ের ২ বছরের মাথায় তার পুত্র সন্তান হয়, নাম রাখা হয় আরেজ হাসান। নাজিয়ার মৃত্যুর ১০ দিন আগে তার বিবাহ বিচ্ছেদ ঘটে।

আরও দেখুন
 আসিফ আকবর
 অলকা ইয়াগনিক

তথ্যসূত্র

বহিঃসংযোগ
 
 Nazia : Chhoti si Gudiya ki lambli kahani (HINDI)
 Download and Listen Nazia Hassan's MP3 Songs

১৯৬৫-এ জন্ম
২০০০-এ মৃত্যু
পাকিস্তানি নারী গায়িকা
পাকিস্তানি চলচ্চিত্র গায়িকা
পাকিস্তানি পপ গায়িকা
প্রাইড অব পারফরম্যান্স প্রাপক
ইংল্যান্ডে ক্যানসারে মৃত্যু
২০শ শতাব্দীর পাকিস্তানি গায়িকা
নিগার পুরস্কার বিজয়ী
পাকিস্তানি সঙ্গীতশিল্পী-গীতিকার
লন্ডন বিশ্ববিদ্যালয়ের প্রাক্তন শিক্ষার্থী
লাক্স স্টাইল পুরস্কার বিজয়ী
মুহাজির ব্যক্তি
পাকিস্তানি চলচ্চিত্রের সঙ্গীতশিল্পী
পাকিস্তানি পপ গায়ক
পাঞ্জাবি ভাষার সঙ্গীতশিল্পী
বলিউডের নেপথ্য সঙ্গীতশিল্পী
উর্দু ভাষার সঙ্গীতশিল্পী
নিউ ইয়র্ক স্টেট রুট ১৪৬বি

নিউ ইয়র্ক স্টেট রুট ১৪৬বি (এনওয়াই ১৪৬বি) যুক্তরাষ্ট্রের নিউ ইয়র্কে অবস্থিত, দক্ষিণাঞ্চলীয় সারাগোটা কাউন্টির একটি রাজ্য মহাসড়ক। রাস্তাটি ছিল  লম্বা এবং পুরোটাই ছিল ক্লিফটন পার্ক শহরজুড়ে। এটির পশ্চিমপ্রান্ত এনওয়াই ১৪৬-এর সাথে হ্যামলেট অব রেক্সফোর্ডে মিলিত হয়, যা কিনা রাস্তাটির মুল উৎপত্তিস্থল। পূর্বপ্রান্তে হ্যামলেট অব গ্রুম কর্ণার, যেখানে এটি মিলার এন্ড সুগারহিল রোড|মিলার এন্ড সুগারহিল রোডের সাথে মিলিত হয়েছিল। এনওয়াই ১৪৬বি রাস্তাটির নামকরণ করা হয় ১৯৩২ সালে যা ১৯৬৫ সালে রদ করা হয়। রাস্তাটি এখন কাউন্টি রুট ৯১ (সিআর ৯১)-এর পশ্চিমপ্রান্ত।

রাস্তার বিবরণ

এনওয়াই ১৪৬বি এর পশ্চিমপ্রান্ত আরম্ভ হয়েছিল এনওয়াই ১৪৬ থেকে, জায়গাটি রেক্সফোর্ডের একটি ছোট্ট নদী তীরবর্তি পল্লী ক্লিফটন পার্কে অবস্থিত। রাস্তাটি নদীর তীর ধরে দক্ষিণপূর্বে যাত্রা করে। পরে মোওহাক নদীর তীর ধরে চলে। পথিমধ্যে এডিসন কান্ট্রি ক্লাব অতিক্রম করে, নদী তীরবর্তি গ্রুমস্ রোডকে ছেদ করে, যা রেক্সফোর্ড থেকে ১মাইল দক্ষিণপূর্বে অবস্থিত। এখান থেকেই এনওয়াই ১৪৬বি পূর্বদিকে মোড় নেয়, হ্যামলেট অব গ্রুমস্ কর্ণারের সাথে মিলিত হয়। এলাকাটিকে মিলার এন্ড সুগারহিল রোড অতিক্রম করেছে । এখানেই এনওয়াই ১৪৬বিয়ের সমাপ্তবিন্দু। অন্যদিকে গ্রুমস্ রোড পূর্বদিকে হাফমুন শহরে ইউ.এস. রুট ৯ বরাবর চলতে থাকে।

ইতিহাস
১১ জুলাই, ১৯১৬ সালে নিউ ইয়র্ক রাজ্য সিদ্ধান্ত অনুযায়ী, গ্রুমস কর্ণার থেকে হোয়াইট কর্ণারের মধ্যে বেশ কিছু লিংক রোড তৈরীর কাজ শুরু হয় ভায়া রেক্সফোর্ড ফ্লাট(বর্তমানে রেক্সফোর্ড)। ১৯২০ সাল নাগাদ অর্ধেক এবং ১৯২৬ সাল নাগাদ পুরো কাজ শেষ হয়। ১৯৩০ সালে নিউ ইয়র্ক মহাসড়ক ব্যবস্থা পুনরায় নামকরনের সময় গ্রুমস কর্ণার থেকে হোয়াইট কর্ণার পর্যন্ত মহাসড়কটি এনওয়াই ১৪৬ এর অংশে পরিনত হয়। বাকি অংশ, রেক্সফোর্ড থেকে গ্রুমস কর্ণারকে এনওয়াই ১৪৬বি নাম দেওয়া হয়, যা কিনা এনওয়াই ১৪৬ এর দ্রুততম অংশ। রাস্তাটির নাম ১৯৬৫ সাল পর্যন্ত অবিকৃত ছিল, কিন্তু ওই বছরেই একে সিআর ৯১ এর অংশে পরিনত করা হয়, যা পূর্বদিকের গ্রুমস রোড থেকে হাফমুন পর্যন্ত বিস্তৃত।  উপরন্তু, পুরাতন  এনওয়াই ১৪৬বিয়ের নদী তীরবর্তি অংশটি এখন মোওহাক টাউপাথের একটি নৈস্যর্গিক উপপথে পরিনত হয়েছে।

মূখ্য অংশবিশেষ
পুরো রাস্তাটিই সারাগোটা কাউন্টির ক্লিফটন পার্কে অবস্থিত।

তথ্যসূত্র

বহিঃসংযোগ

নিউ ইয়র্ক অঙ্গরাজ্যের মহাসড়ক
মাদুর

মাদুর বা পাটি হল কাপড়ের উপাদানের টুকরার একটি জাতিবাচক শব্দ বা নাম, যা সাধারণত মেঝে বা অন্যান্য সমতল স্থানের স্থাপন করা হয়ে থাকে।

এর ব্যবহারের পরিসীমার মধ্যে রয়েছে: 
 একটি নিয়মিত বা সমতল স্থান প্রদানে সক্ষম, যেমন একটি কম্পিউটার মাউসপ্যাড হিসাবে।
 মাদুরে তলদেশে থাকা কোন কিছু রক্ষা করতে এটি ব্যবহৃত হয়।
 অন্যদিকে মাদুরের উপরে থাকা কোন কিছু রক্ষা করতেও এটি ব্যবহৃত হয়।

বহিঃসংযোগ

 The History of The Mat at Pecos Museum
 Anti fatigue mats study (blog)
 The History of Rubber Mats

মেঝে
Tableware
গৃহস্থালী জিনিসপত্র
পট্টড়কাল স্মারকসমূহ

পট্টডাকাল স্মারকসমূহ () ১৯৮৭ সালে ইউনেস্কো বিশ্ব ঐতিহ্যের তালিকায় অন্তৰ্ভুক্ত হয়
।  এখানে নয়টা  গুরুত্বপূৰ্ণ হিন্দু মন্দির এবং একটা জৈন মঠ বিদ্যমান। এর মধ্যে বিরুপক্ষ মন্দিরটি  ৭৪০ খ্ৰীষ্টাব্দে রাণী লোকমহাদেবীয়ে  স্বামীর দক্ষিণ ভারত বিজয় উপলক্ষে নিৰ্মাণ করেছিলেন। এটি একটি অনবদ্য স্থাপত্য নিদৰ্শন। এই মন্দিরের ছাড়াও এখানে আইহোল, বাদামি, পট্টডাকাল এবং ষষ্ঠ শতাব্দীর চালুক্য রাজবংশের নিৰ্মিত একাধিক মন্দির বিদ্যমান। সপ্তম শতাব্দীত পল্লবসকলে বাদামী অধিকার করে  কিছুকালের জন্য এখানে  চালুক্য রাজ্যের রাজধানী গড়েছিল। এই মন্দিরসমূহ হল উত্তর এবং দক্ষিণ ভারতীয় স্থাপত্যরীতির এক অনবদ্য মিশ্ৰণ। পট্টডাকাল এটি হিন্দু তীৰ্থস্থান। এখানে আঠটি শিব মন্দির এবং  একটি শৈব মঠ বিদ্যমান।  প্ৰাঙ্গণের মধ্যে পাপনাথ মন্দির এবং একটি জৈন মন্দির অবস্থিত।

আলোকচিত্র

তথ্যসূত্র

বহিঃসংযোগ

 Article on Chalukaya Temples and Caves 
 Pattadakal World Heritage Site
 Pattadakal Photo gallery
 360 degree photos of pattadakal monuments

ভারতের বিশ্ব ঐতিহ্যবাহী স্থান
৮ম শতাব্দীর হিন্দু মন্দির

কর্ণাটকের দর্শনীয় স্থান
ভারতের প্রাক্তন রাজধানী শহর
৮ম শতাব্দীর জৈন মন্দির
মহাবলীপুরম স্মারকসমূহ

মহাবলীপুরম স্মারকসমূহ  তামিলনাড়ু রাজ্যের  চেন্নাই থেকে ৫৮ কিলোমিটার দূরে অবস্থিত। স্মারকসমূহ সপ্তম এবং অষ্টম শতাব্দীতে পল্লব রাজাদের সময়ে নিৰ্মাণ করা হয়েছিল। কথিত আছে, প্ৰথম নরসিংহবৰ্মণ মামল্লের রাজত্বকালে এই শহরটি বিশেষ গুরুত্ব অৰ্জন করেছিল। করমণ্ডল উপকূলে পাথর খোদাই করে স্মারকসমূহ নিৰ্মিত হয়। সমগ্ৰ মন্দির নগরিতে প্ৰায় ৪০টা স্মারক আছে। এগুলো হল বিশ্বের বৃহত্তম মুক্তাঙ্গনে খোদিত ভাস্কৰ্য। ১৯৮৪ সালে (i), (ii), (iii) এবং (iv) বিভাগে সাংস্কৃতিক ঐতিহ্যবাহী স্থান হিসাবে ইউনেস্কোর বিশ্ব ঐতিহ্যবাহী স্থানের অন্তৰ্ভুক্ত হয়। অভিলিখিত স্মারকসমূহ হল পঞ্চরথ মন্দিরসমূহ: রথের আকৃতিবিশিষ্ট মন্দির, মণ্ডপ এবং ১১টি সংরক্ষিত গুহা। এই গুহাসমূহে প্ৰচুর খোদিত ভাস্কৰ্য আছে। এছাড়াও আছে শিলা খোদিত গঙ্গাবতরণ (মহাবলীপুরম), যেটা বৃহত্তম মুক্তাঙ্গনস্থ শৈল ভাস্কৰ্য। এটি "অৰ্জুনের তপস্যা" বা "ভগীরথের তপস্যা" নামেও পরিচিত।

অবস্থান

উল্লেখযোগ্য ভূমিরূপ

রথ মন্দির
পঞ্চ রথ

মান্দাপাস

প্রস্তর মূর্তি

কাঠামোগত মন্দির

তথ্যসূত্র

বহিঃসংযোগ

ভারতের বিশ্ব ঐতিহ্যবাহী স্থান

মহাবলীপুরম
দ্রাবিড় স্থাপত্য
পেনসিলভেনিয়া রুট ৫৪৬

পেন্সিল্‌ভেনিয়া রুট ৫৪৬(পিএ ৫৪৬) হল ৩.৫৮৬ মাইল(৫.৭৭১ কিমি) দীর্ঘ একটি মহাসড়ক যা ম্যাক-কিন কাউন্টি, পেন্সিল্‌ভেনিয়াতে অবস্থিত। এটি আঞ্চলিকভাবে তৈল উপত্যকা সড়ক নামে পরিচিত যা ডিউক সেন্টারে পিএ ৩৪৬ এর বিভাজনস্থল থেকে শুরু হয়। এরপর মহাসড়কটি পাহাড়ি অঞ্চলের মধ্য দিয়ে উত্তরদিকে অগ্রসর হয়ে রাজ্য সীমানা অতিক্রম করে নিউ ইয়র্কে প্রবেশ করে এবং ডিউক সেন্টার সড়ক নামে নিউ ইয়র্ক রাজ্য সড়ক ১৬ (এনওয়াই ১৬) এর দিকে অগ্রসর হয়। 

পিএ ৫৪৬ সর্বপ্রথম ১৯২৮ সালে নকশা করা হয় এবং জাতীয় মহাসড়ক হিসেবে কমনওয়েলথে যুক্ত হয়।  পরবর্তী দুই বছর সড়কটি নির্মাণাধীন ছিল। ১৯৩০ সালে এর নির্মাণকাজ সমাপ্ত হয় এবং এরপর থেকে সড়কটি কার্যকরভবে ব্যবহৃত হয়ে আসছে।

সড়কের বর্ণনা 

ডিউক সেন্টার এলাকায় পিএ ৩৪৬ এর সংযোগস্থল থেকে পিএ ৫৪৬ শুরু হয়।   এরপর এটি আঞ্চলিকভাবে তৈল উপত্যকা নামে উত্তর দিকে অগ্রসর হয়। পরবর্তীতে এটি ডিউক সেন্টার এলাকার মধ্য দিয়ে চলে যা পরে ২০০০ ফুট(৬১০ মিটার) উচু পাহাড়ের পাদদেশ দিয়ে এগিয়ে যায়। পিএ ৫৪৬ ন্যাপ ক্রিকের সাথে সমান্তরালে আগাতে থাকে এবং গ্যালেস্পি হলো সড়কের সাথে পরস্পর ছেদ করে এটি ডিউক সেন্টার ত্যাগ করে।

উত্তর দিকে অগ্রসর হয়ে মহাসড়কটি তৈল উপত্যকা এলাকায় প্রবেশ করে এবং তৈল উপত্যকা সড়ক নাম ধারণ করে। বুটলেগ হলো এর সাথে বিভাজনস্থলে, ন্যাপ ক্রিক পিএ ৫৪৬ কে রোহিত করে। একটু সামনে এগিয়ে মহাসড়কটি  বেশ কিছু পাহাড় অতিক্রম করে যার মধ্যে ২২০০ ফুট(৬৭০ মিটার) উচু পাহাড়ও রয়েছে। মহাসড়কটি এরপর রাজ্য সীমানা অতিক্রম করে ডিউক সেন্টার সড়ক নামে উত্তর দিকে অগ্রসর হয় যা উত্তর দিকে অগ্রসর হয়ে  ন্যাপ ক্রিক, নিউ ইয়র্কে যুক্ত হয়।

ইতিহাস 
পিএ ৫৪৬ ১৯২৮ সালে পেন্সিল্‌ভেনিয়া কমনওয়েলথ রাজ্য মহাসড়ক হিসেবে যাত্রা শুরু করে। তখন সড়কটি বর্তমান নকশা অনুযায়ী সাজানো হয় কিন্তু সম্পূর্ণভাবে কাজ সম্পন্ন হয় না। সে সময়ে ডিউক সেন্টার থেকে ২ মাইল(৩.২ কিমি) উত্তর দিকের অংশ অসম্পূর্ণ ছিল। ১৯২৯ সালে অসম্পূর্ণ অংশের কাজ সম্পন্ন করা হয় এবং ওই অংশ ব্যবহার উপযোগী হয়। এরপরও রাস্তাটি অসম্পূর্ণ ছিল, যা পরবর্তী বছর সম্পন্ন করা হয়। পিএ ৫৪৬ ১৯২৮ সাল থেকে বর্তমান পর্যন্ত রাস্তার বিন্যাস অনুযায়ী অক্ষত রয়েছে।  ডিউক সেন্টার সড়ক যা উত্তরে নিউ ইয়র্কের দিকে অগ্রসর হয়, মুলত কাউন্টি সড়ক ৪৫ হিসেবে ক্যাটারগাস রাজ্যে নকশা করা হয়। কিন্তু পরে একে অবনমিত করে অ্যালেগানি শহরের উপর দিয়ে নেয়া হয়।

গুরুত্বপূর্ণ অন্তঃসংযোগ

আরো দেখুন

তথ্যসূত্র

বহিঃসংযোগ

পেন্সিল্‌ভেনিয়া মহাসড়ক - পিএ ৫৪৬

পেনসিলভানিয়া অঙ্গরাজ্যের মহাসড়ক
এক্সিকিউটিভ সাইনক্লার

এক্সিকিউটিভ সাইনক্লার ছিল পৃথিবীর প্রথম সরু পকেট ক্যালকুলেটর, এবং ক্লাইভ সাইনক্লারের কোম্পানি সাইনক্লার রেডিওনিক্সের তৈরী প্রথম গণনা যন্ত্র। ১৯৭২ সালে প্রথম পরিচিতির সময় যন্ত্রটির কমপক্ষে ২টি সংস্করণ ছিল, আলাদা কিবোর্ড ও পৃথক এক্সিকিউটিভ সাইনক্লার মেমোরি ছিল যা তৈরী হয়েছিল ১৯৭৩ সালে।

ইহার সাইজ ছোট হলেও কম শক্তির যোগানে টেক্সাস ইনস্ট্রুমেন্ট্‌স সমন্বিত বর্তনী পরিমাপ সম্ভব হয়েছিল। কোম্পানির নির্বাহীগণ সফল ছিলেন, তারা সাইনক্লার থেকে  লাভ করেছিলেন এবং ইলেক্ট্রনিক্সে ডিজাইন কাউন্সিল কর্তৃক পুরস্কার পেয়েছিলেন।

ইতিহাস 
সাইনক্লার ১৯৭২ সালে  ও ভ্যাটসহ প্রায়  বিক্রি করেছিলেন। ইহা ছিল সেই সময়ের গণনা যন্ত্রের দামের প্রায় অর্ধেক, কিন্তু তবুও গড় সাপ্তাহিক পারিশ্রমিকের ২ গুন।  ইহা ছিল প্রথম পকেট গণনা যন্ত্র, এবং প্রথম বহুল প্রচলিত এবং ইহার পরিচিতি অনেক গণনা যন্ত্রের কোম্পানির বাজারে প্রবেশ ঘটায়। 

ক্লাইভ সাইনক্লার, চাহিদা উপলব্ধি করেছিলেন এবং বাজারে ১০০,০০০ গণনা যন্ত্রের যন্ত্রাংশের নির্দেশ দিয়েছিলেন। চাহিদার স্থিতিস্থাপকতায়  তারা সফল ছিলেন এবং সাইনক্লার রেডিওনিস-এর মাধ্যমে ১.৮ মিলিয়ন পাউন্ডের মুনাফা করেছিলেন। ইহা দেশে বিদেশে ভালোভাবে গৃহীত হয়েছিল এবং ১৯৭৪ সালে  মুল্যে, জাপানের চেয়ে প্রায় ছয়গুন মুল্যে বিক্রয় করেছিলেন।  যন্ত্রাংশের মধ্যে টিআই ১৮০২ চিপ, ২২টি ট্রান্সিস্টর, ৫০টি রোধকের এবং ১৭টি ক্যাপাসিটরের মুল্য ছিল যেখানে বিক্রয়মূল্য ছিল ।  সাইনক্লার টেক্সাসের প্রকৌশলীদের খুশি করতে পেরেছিলেন যারা এই চিপ ব্যবহার করেই অধিক বড় গণনা যন্ত্র তৈরি করেছিলেন যা এটির চেয়ে ৩গুন বড় এবং বেশি খরুচে।  ১৯৭৪ সালে,  এর বেশি এবং সাইনক্লার প্রতি মাসে ১০০,০০০ তৈরি করছিল যার ৫৫%ই রপ্তানি হত।

সোভিয়েত যুগে একজন রাশিয়ান কূটনীতিক সাইনক্লার কিনে নিয়েছিলেন যা তার বুক পকেটে বিস্ফোরিত হয় এবং এ অভিযোগে তদন্ত হয়। পরে জানা যায় আকস্মিক দুর্ঘটনায় ইহা পড়ে যায় এবং বিস্ফোরিত হয়।

নকশা 
ইহা অন্যান্য গণনা যন্ত্রের চেয়ে অনেক ছোট এবং প্রথম গণনা যন্ত্র যা সহজে পকেটে বহনযো।  ক্লাইভের ভাষায় ফিনান্সিয়ালস টাইমসে যেভাবে সাইনক্লার এর বিবরন দেওয়া হয়, "আয়তনের কথা বিবেচনা করে সবাই অবশ্যই একটি সিগারেটের প্যাকেট বহন করে"।  যন্ত্রটি  ও  বাইরের আবরন নকশা করেন রিচার্ড টরেন্স এবং কালো ইনজেকশন মোল্ডেড পলিকার্বনেট এবং সহনশীল আঠা দিয়ে তৈরী হয়েছিল।

ক্রিয়া 
৪ টি গাণিতিক ক্রিয়া, ছাড়াও ইহার ক্ষমতা ছিল স্কয়ারস, রেসিপ্রোকেল্স গণনার এবং স্থির দিয়ে গুন অথবা ভাগ করা।  যন্ত্রটি দশমিক সংখ্যাব্যবস্থা ব্যবহার করে গণনা করতে পারতো।

চিপ 
গণনা যন্ত্রটি টেক্সাস ইন্সট্রুমেন্টস জিএলএস ১৮০২, একটি মসফেট ৭০০০ ট্রানজিস্টর দিয়ে তৈরী হয়েছিল। একটি চিপ সাধারনত ৩৫০ মিলিওয়াট শক্তি খরচ করে, কিন্তু শক্তি পরিমাপ করে তা ২০ মিলিওয়াট করা হত। 
চিপে শক্তির সঞ্চারন হত ১.৭ মাইক্রোসেকেন্ডে। কাজের সময় একটি কম্পন্শীল ঘড়ি ২০০KHz এ ক্রিয়াশীল এবং ১৫KHz নেমে আসে। যন্ত্রটি ধারকত্ব-এর উপর নির্ভর করে তথ্য জমা রাখে।  ১০০০ এমন পরিবর্তনের মাঝেই গণনা সম্পন্ন হয় ইহার ২০ ঘণ্টার বরধিত ব্যাটারি কাজ করার ক্ষ্মতা ছিল যা ৪ মাসের সাধারণ ব্যবহারের সমান।

পর্দা 
গণনা যন্ত্রের পর্দা হচ্ছে কানাডা থেকে আনা মনোলিথিক সেভেন সেগমেন্ট গেলিয়াম আর্সেনাইড লাইট এমিটিং ডায়োড পর্দা। কিন্তু ইহা ছিল কম শক্তি শোষনশীল এবং নির্ভরযোগ্য।

বিশেষ মেমরি 
গণনা যন্ত্রের মেমোরী এসেছিল ১৯৭৩ সালে, ধারাবাহিক যোগফল জমা রাখার জন্যে।  তখন ৩টি সংস্করন ছিল তার সোনালী, সাদা এবং কালো ধরন ১ এবং ধরন ২। এক্সিকিউটিভ মেমোরি সর্বনিম্ন মূল্য -এ বিক্রি করা হত।

তথ্যসূত্র

উদ্ধৃতি

বহিঃসংযোগ 
 
 

 
উদ্ভাবন
ইংরেজ উদ্ভাবন
দামে তু আমোর (গান)

দামে তু আমোর হল আমেরিকান রেকর্ডিং শিল্পী সেলেনার গাওয়া একটি গান, যা ১৯৮৬ সালে তার দ্বিতীয় এলপি রেকর্ড ‘‘আলফার’’ জন্য রেকর্ড করা হয়েছিল। গীতীয়ভাবে, বর্ণনাকারী তার মায়াকে ইঙ্গিত করছে তার ভালবাসা দিতে, সে তার প্রতি চুম্মন করতে আকাঙ্ক্ষীত যে তার জন্য তারিফ করা সম্ভব হবে। গানের বিষয়বস্তুর মধ্যে খুজে পাওয়া যায় পরামর্শ অনুনয় ভালবাসা। দামে তু আমোর একটি কাম্বিয়া প্রভাবিত র‌্যানচেরা গাধা। এটি কম্পোজ করেছিলেন রিচার্ড ব্রুক, রিকি ভেলা এবং সেলেনার বাবা ও ম্যানেজার আব্রাহাম কুইন্তানিলা। গানটি সমালোচকদের কাছে তার ইন্সট্রুমেন্টের এবং গীতধর্মী বিষয়বস্তুর জন্য প্রসংশিত হয়েছিল। এটি ১৯৯৫ সালে সেলেনার মৃত্যুর পর বিভিন্ন এ্যালবামে সংকলিত হয়েছে। ডেম তু এ্র্যামোর ২০০৬ সালে মার্কিন বিলিবোর্ড হট রিংটনস চার্টে ৩১ নাম্বারে উঠে আসে।

পটভূমি ও রচনা
১৯৮৫ সালে দামে তু আমোর গানটি লিখেছেন রিচার্ড ব্রুক, কীবোর্ডে ছিলেন সেলেনা লোস ডিনোস, রিকি ভেলা এবং সেলেনার বাবা ও ম্যানেজার আব্রাহাম কুইন্তানিলা। যখন গানটি রেকর্ড করা হয় তখন সেলেনার বয়স ছিল ১৪ বছর এবং এটি ১৯৮৬ সালে তার দ্বিতীয় এলপি রেকর্ড আলফায় সংযুক্ত করা হয়। গানটি রেকর্ডের ব্যবস্থা করেন ব্রায়ান রেড মুর, যিনি ছিলেন তাদের একজন পারিবারিক বন্ধু এবং রে পেজ। এ গানের রেকর্ডিংয়ে, গিটারে পারফর্ম করেন রোনাল্ডো হার্নান্দেজ, যখন ভেলা তার কীবোর্ড ব্যবহার করেন। যদিও অতিরিক্ত ভোকাল হিসাবে ছিলেন সাবেক গিটার গ্রুপ রজার গার্সিয়া।

সমালোচনা ও প্রকাশনা
ডেম ‍তু এ্যামোর সঙ্গীত সমালোচকদের দ্বারা বেশ সমালোচিত হয়। সেলুনের জোশ কুন উল্লেখ করেন যে, এটি একটি রিমিক্স সংস্করণ, এর মধ্যে তিনগুণ সহিংসতা খুজে পাওয়া যায়, রয়েছে “যথেষ্ট ব্রেস এবং স্ট্রিং এটিকে তৈরি করেছে ব্যাচারাচ-পেন্ড র‌্যানচেরো গাথার মত। ডালাস মনিং নিউজের মারিও ড্রাডেল বলেছেন, এটি কাম্বিয়া গানে দ্বারা প্রভাবিত ছিল। এ রেকর্ডিংটি এন্থলজি (১৯৯৮), ইয়াই সাস ইনিসিয়াজ ভলি-১ (২০০৩), ইয়াই সাস ইনিসিয়াজ ভলি-২ (২০০৪) এবং ক্লাসিক্যাল সিরিজ ভলি-১ (২০০৬)সহ কয়েকটি এ্যালবামের সংকলন হিসাবে প্রকাশিত হয়েছিল।

চার্ট পারফর্মেন্স
২৩ সেপ্টেম্বর, ২০০৬ সপ্তাহের শেষে, "দামে তু আমোর" প্রকাশ পায় এবং যুক্তরাষ্ট্রের বিলিবোর্ডে হট রিংটনস চার্টের শীর্ষ ৩১ নাম্বারে উঠে আসে।

তথ্যসূত্র

১৯৮৬-এর গান
কুম্বিয়া সঙ্গীত
সেলেনার গান
স্পেনীয় ভাষার গান
নিউ ইয়র্ক স্টেট রুট ১৮৬

নিউ ইয়র্ক স্টেট রুট ১৮৬(সংক্ষেপে- এনওয়াই ১৮৬) যুক্তরাষ্ট্রে অবস্থিত নিউ ইয়র্কের পূর্ব-পশ্চিমমূখী একটি রাজ্য মহাসড়ক। পুরো রাস্তাটিই ফ্রাঙ্কলিন কাউন্টির  দক্ষিণ-পশ্চিমাঞ্চলীয় শহর হ্যারিসটাউনে অবস্থিত। এটির পশ্চিমপ্রান্ত এনওয়াই ৩০ এবং পূর্বপ্রান্ত এনওয়াই ৮৬ তে। এনওয়াই ১৮৬  দক্ষিণাঞ্চলীয় অ্যাড্রিয়নডেক আঞ্চলিক বিমানবন্দরের সংযোগসড়ক হিসেবে ব্যবহৃত হয়। বর্তমান এনওয়াই ১৮৬ কে ১৯৮৯ সালে নামকরণ করা হয়, এনওয়াই ৮৬ এর সাথে।

রাস্তার বিবরণ
এনওয়াই ১৮৬ এর পশ্চিমপ্রান্ত লেক ক্লিয়ারের পূর্বতীরে অবস্থিত হ্যারিসটাউনের এনওয়াই ৩০ থেকে শুরু। এখানে রাস্তাটি লেক ক্লিয়ার রোড নামে পরিচিত, তারপর রাস্তাটি পূর্ব-উত্তরপূর্বদিকে চলে যায়। পথিমধ্যে একটি খাঁড়ি এবং দুটি রেলসড়ক অতিক্রম করে।  দক্ষিণে এটি অ্যাড্রিয়নডেক স্টেট পার্ক এবং অ্যাড্রিয়নডেক আঞ্চলিক বিমানবন্দরের সংযোগসড়ক হিসেবে ব্যবহৃত হয়। এখানে রাস্তাটি বেশকিছু স্থানীয় সড়ককে অতিক্রম করে। বিমানবন্দর অতিক্রম করে এনওয়াই ১৮৬ ধীরে ধীরে উত্তর-পূর্বে মোড় নিয়ে গতানুগতিক ভাবে চলতে থাকে। এনওয়াই ১৮৬ হ্যারিসটাউনের এনওয়াই ৮৬ এর সাথে মিলিত হবার মাধ্যমে সমাপ্তি ঘটায়।

ইতিহাস
বর্তমান এনওয়াই ১৮৬ আসলে ১৯২৪ সালে নামকরণকৃত এনওয়াই ১০ এর অংশ ছিল।  পরবর্তিতে কানাডা সীমান্তে একে এনওয়াই ৩০ হিসেবে ১৯৩০ সালে পূনঃনামকরণ করা হয়। লেক ক্লিয়ার এবং হ্যারিসটাউনের মধ্যবর্তি এনওয়াই ১০ কে এনওয়াই ৮৬ নাম দিয়ে যাই পর্যন্ত বর্ধিত করা হয়। এনওয়াই ৮৬, ১৯৮৯ সাল পর্যন্ত বিদ্যমান ছিল, পরে এটিকে এনওয়াই ১৯২ নাম দিয়ে রদ করা হয়। এনওয়াই ১৯২ কে তখন উত্তর-পশ্চিম বরাবর ঘুড়িয়ে দেয়া হয় এবং লেক ক্লিয়ার থেকে  হ্যারিসটাউন পর্যন্ত এনওয়াই ৮৬ কে এনওয়াই ১৮৬ নামকরণ করা হয়।

মূখ্য অংশবিশেষ
পুরো রাস্তাটিই ফ্রাঙ্কলিন কাউন্টির  দক্ষিণ-পশ্চিমাঞ্চলীয় শহর হ্যারিসটাউনে অবস্থিত।

তথ্যসূত্র

বহিঃসংযোগ

নিউ ইয়র্ক অঙ্গরাজ্যের মহাসড়ক